Firekajakken med nordjyske Amalie Thomsen og hendes tre makkere Emma Aastrand Jørgensen, Henriette Engel Hansen og Ida Villumsen kom godt fra start i lørdagens OL-finale for 500 meters kajak. Efter 250 meter lå pigerne nummer fire, men i slutspurten rakte kræfterne ikke. Den danske firekajak sluttede som nummer seks. Alligevel var de fire danskere godt tilfredse efter finalen. - Jeg synes det er virkelig fedt. Det viser at vi har noget at arbejde videre på. Vi kan altid blive bedre. Så nu skal vi bare ud og fejre det, siger Amalie Thomsen til TV2 efter finalen. Det blev Ungarn, der løb med guldet.
Amalie Thomsen og hendes tre makkere måtte nøjes med en placering som nummer seks i OL-finalen lørdag.